
1. VISPĀRĪGĀ INFORMĀCIJA

1.1. Nolikumā lietotie termini
Konkurss – “Individuālo darba aizsardzības līdzekļu, darba apģērba un apavu iegāde Latvijas teritorijā”, identifikācijas numurs AS LVM SP_2024_99_Ak.
Pasūtītājs:

	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	(+371) 67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	Iepirkumi_KV@lvm.lv 

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – iepirkuma komisija, kas izveidota ar akciju sabiedrības “Latvijas valsts meži” valdes locekļa Daiņa Reķeļa  2023. gada 05.septembra rīkojumu Nr. 3.1-3_008h_101_23_294.
Komisijas kontaktpersona – Komisijas sekretārs Karīna Močane, e-pasts: Iepirkumi_KV@lvm.lv.
Apakšuzņēmējs – Pretendenta nolīgta persona, kura sniedz pakalpojumus iepirkuma līguma izpildei. 
EIS – valsts informācijas sistēmas “Elektronisko iepirkumu sistēma” e-konkursu apakšsistēma, kurā publicēta Konkursa dokumentācija  (https://www.eis.gov.lv/EKEIS/Supplier/Procurement/120586).
EVIPD – Eiropas vienotais iepirkuma procedūras dokuments.
FSC – Forest Stewardship Council (Meža uzraudzības padome).

Iepirkuma līgums – publisks piegādes līgums, kuru Pasūtītājs noslēdz ar Pretendentu, kuram Konkursa rezultātā piešķirtas iepirkuma līguma slēgšanas tiesības.

LVM – akciju sabiedrība “Latvijas valsts meži”.
Nolikums – Konkursa nolikums.
PEFC – Programme for the Endorsement of Forest Certification Schemes (Meža sertifikācijas novērtēšanas Programma).
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu. 

PVN – pievienotās vērtības nodoklis.

Pārdevējs – Pretendents, ar kuru noslēgts Iepirkuma līgums.

VID – Latvijas Republikas Valsts ieņēmumu dienests.

1.2. Iepirkuma veids un piedāvājuma izvērtēšanas kritērijs

1.2.1. Iepirkuma veids – atklāts konkurss PIL 8. panta pirmās daļas 1. punkta kārtībā.
1.2.2. Piedāvājuma izvērtēšanas kritērijs – saimnieciski visizdevīgākais piedāvājums, kuru katrā iepirkuma priekšmeta daļā  nosaka  atbilstoši Konkursa nolikuma 7.5.2. punktā noteiktajiem vērtēšanas kritērijiem un kārtībai. 
2. IEPIRKUMA PRIEKŠMETS

2.1. Iepirkuma priekšmets ir individuālo darba aizsardzības līdzekļu, darba apģērba un apavu iegāde Latvijas teritorijā (turpmāk arī – Prece/es) saskaņā ar Tehniskās specifikācijas un Iepirkuma līguma projekta (Nolikuma 6.pielikums) (turpmāk – Iepirkuma līgums) noteikumiem. 
CPV klasifikators: 18100000-0 (Profesionālie apģērbi, speciālie darba apģērbi un aksesuāri). 
2.2.  Iepirkuma priekšmets ir sadalīts šādās iepirkuma daļās, atbilstoši tehniskās specifikācijas pielikumā Nr. 2.1.- Nr. 2.2. norādītajam:
1.daļa - individuālo darba aizsardzības līdzekļu, darba apģērba un apavu iegāde Kurzemē un Zemgalē;
2.daļa - individuālo darba aizsardzības līdzekļu, darba apģērba un apavu iegāde Vidzemē un Latgalē

2.3. Pretendents var iesniegt piedāvājumu gan par vienu, gan par vairākām vai visām iepirkuma priekšmeta daļām. Pretendents nedrīkst iesniegt piedāvājuma variantus.

2.4. Iepirkuma priekšmetu nav atļauts dalīt sīkāk. Šādus piedāvājumus Pasūtītājs noraidīs. 
2.5. Konkursa rezultātā Pasūtītājs katrā Iepirkuma priekšmeta daļā slēdz Iepirkuma līgumu ar ne vairāk kā 3 (trīs) pretendentiem.
2.6.  Iepirkuma līguma  darbības laiks, summa un izpilde:

2.6.1. Iepirkuma līgums tiek noslēgts uz 24 mēnešiem ar tiesībām pagarināt visu Iepirkuma līgumu darbības termiņu vēl uz 24 mēnešiem, ja visu iepirkuma līgumu ietvaros slēgto iepirkuma līgumu kopējā  summa vēl nav sasniegta,  vai līdz brīdim, kad visu iepirkuma līgumu kopējā summa ir sasniegusi EUR 200 000,00 bez PVN. 

2.6.2. Pasūtītājs Nolikuma 2.6.1. punktā minētā kopējā summa - EUR 200 000,00 bez PVN - veidojas summējot šī  Konkursa un atklāta konkursa “Individuālo darba aizsardzības līdzekļu, darba apģērba un apavu iegāde Latvijas teritorijā”, identifikācijas numurs AS LVM SP_2023_292_Ak, ietvaros veiktās preču iegādes attiecīgajos reģionos. 
2.6.3. Pasūtītājs Līguma izpildes laikā dodas pie pretendentiem šādā secībā:

2.6.3.1. Pretendents, kura tirdzniecības vieta, izmantojot google maps funkciju, atrodas vistuvāk (pirmā tuvākā adrese)attiecīgās iepirkuma daļas Pasūtītāja  adresei;

2.6.3.2. Pretendents, kura tirdzniecības vieta, izmantojot google maps funkciju, atrodas nākamajā (otrajā) tuvākajā adresē, atbilstoši attiecīgās  iepirkuma daļas Pasūtītāja adresei;
2.6.3.3. Pretendents, kura tirdzniecības vieta, izmantojot google maps funkciju, atrodas nākamajā (trešajā) tuvākajā adresē, atbilstoši attiecīgās  iepirkuma daļas Pasūtītāja adresei.
2.7. Līguma izpildes vieta: Latvijas teritorija.
3. nolikuma saņemšana, GROZĪJUMU VEIKŠANA un papildu informācijas sniegšana par nolikumĀ IEKĻAUTAJĀM PRASĪBĀM

3.1.  Nolikums ir brīvi un tieši elektroniski pieejams EIS.
3.2.  Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.
3.3.  Papildu informāciju par Nolikumā iekļautajām prasībām ieinteresētais piegādātājs pieprasa rakstveidā EIS vai nosūtot elektroniski uz elektroniskā pasta adresi: lvm@lvm.lv, Iepirkumi_KV@lvm.lv.
3.4.  Komisija pēc ieinteresētā piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi Pasūtītājs ievieto EIS.
4. Piedāvājuma iesniegšanas UN ATVĒRŠANAS kārtība

4.1. Pretendents piedāvājumu iesniedz tikai elektroniski līdz EIS sadaļā, kurā publicēta Konkursa dokumentācija https://www.eis.gov.lv/EKEIS/Supplier/Procurement/120586, noteiktajam termiņam.

4.2. Piedāvājumus atver vienlaikus EIS ne ātrāk kā četras stundas pēc Nolikuma 4.1. punktā noteiktā termiņa iestāšanās.
4.3. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.4. Pasūtītājs publicē EIS piedāvājumu atvēršanas sanāksmes protokolu (Pretendenta nosaukums, piedāvājuma iesniegšanas datums un laiks) un iesniegtos Pretendentu finanšu piedāvājumu apkopojumus (Vērtējamā cena, EUR bez PVN).

5. PRASĪBAS PIEDĀVĀJUMA NOFORMĒJUMAM 
5.1. Pretendents piedāvājumu izstrādā un iesniedz elektroniski EIS, ievērojot šādus noteikumus:

5.1.1. aizpilda pie attiecīgās prasības EIS ievietotās veidnes atbilstoši Pasūtītāja norādītajam Microsoft Office 2010 (vai jaunākas programmatūras versijas) elektroniskā dokumenta formātam (DOCX, ODT, XLSX, PDF u.c.);
5.1.2. augšupielādējot datnes EIS, Pretendents atbild par dokumenta atvēršanas un nolasīšanas iespējām;

5.1.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;

5.1.4. visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu;

5.1.5. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
5.1.6. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;

5.1.7. Pretendents paraksta piedāvājumu ar drošu elektronisko parakstu vai ar piedāvāto EIS parakstu;

5.1.8. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu.
6. PRETENDENTU ATLASES PRASĪBAS, TEHNISKAIS UN FINANŠU PIEDĀVĀJUMS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	Pretendentu atlases prasības

	6.1. Vispārīga prasība Pretendentiem
	Iesniedzamais dokuments

	Pretendents iesniedz pieteikumu dalībai Konkursā, apliecinot, ka piekrīt dalībai Konkursā atbilstoši Nolikuma prasībām.

	Pieteikums, kas izstrādāts atbilstoši Nolikuma 1. pielikuma veidnei.



	6.2. Prasības Pretendenta atbilstībai profesionālās darbības veikšanai
	Vērtēšanas kārtība

	6.2.1. Pretendents ir reģistrēts Latvijas Republikas Uzņēmumu reģistra komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām. 

Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem un personām, uz kuru spējām pretendents balstās (ja Pretendents plāno piesaistīt).
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzē “Lursoft” tīmekļvietnē: https://www.lursoft.lv/.

b) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	6.3.  Prasības Pretendenta tehniskajām un profesionālajām spējām
	Iesniedzamie dokumenti

	6.3.1. Pretendentam ir vismaz 1 (viena) tirdzniecības vieta attiecīgās daļas teritorijā (Tehniskās specifikācijas 2.1.-2.2.pielikums), kura mazumtirdzniecībā var iegādāties tehniskajā specifikācijā (pielikums Nr. 2) minētās preces. 

	a) Pretendents iesniedz apliecinājumu par visu savu mazumtirdzniecības vietu adresēm, atbilstoši Nolikuma 4.pielikumā pievienotajai veidnei, katrā Iepirkuma daļā atsevišķi.

Piedāvājumu vērtēšanas laikā Konkursa komisijai ir tiesības veikt Pretendenta piedāvātās tirdzniecības vietas apskati, lai pārliecinātos par Pretendenta atbilstību nolikumā izvirzītajām prasībām.

	TEHNISKAIS PIEDĀVĀJUMS

	6.4. Tehniskā piedāvājuma prasības
	Iesniedzamais dokuments


	6.4.1.Tehniskais piedāvājums atbilst Konkursa tehniskajai specifikācijai (Nolikuma 2. pielikums).

	a) Tehniskais piedāvājums, kas izstrādāts atbilstoši Nolikuma 3. pielikuma veidnei;
b) Pretendents papildus iesniedz aizpildītu Nolikuma 4.pielikuma veidni, atbilstoši pielikumā Nr. 4 norādītajai tabulas aizpildīšanas aprakstam.  Tabulu aizpilda un iesniedz katrā iepirkuma daļā atsevišķi.

	PRETENDENTU IZSLĒGŠANAS IEMESLI

	6.5. Pretendentu izslēgšanas iemesli
	Vērtēšanas kārtība

	6.5.1. Uz Pretendentu attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.

	a) PIL 42. pantā noteiktajā kārtībā un izvērtē Pretendenta iesniegto pieteikumu, kas izstrādāts atbilstoši Nolikuma 1. pielikuma veidnei, ja uz Pretendentu attiecināms kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem; 
b) PIL 42. un 43. pantā noteiktajā kārtībā un izvērtē Pretendenta iesniegtos pierādījumus uzticamības atjaunošanai, ja uz Pretendentu attiecināms kāds no PIL 42. panta otrās daļas 1., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem;
c) Atbilstības pārbaudi noteiktajai prasībai Komisija veic attiecībā uz Pretendentu, kuram Nolikumā noteiktajā kārtībā būtu piešķiramas iepirkuma līguma slēgšanas tiesības.

	6.5.2.  Uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās vai 08.04.2022. Padomes Regulas (ES) 2022/576 5.k panta 1.punktā noteiktās sankcijas.

 
	a) Komisija Pretendenta atbilstību Iepirkuma nolikuma prasībai pārbaudīs publiski pieejamās datubāzēs.

b) Atbilstības pārbaudi noteiktajai prasībai Komisija veic attiecībā uz Pretendentu, kuram Nolikumā noteiktajā kārtībā būtu piešķiramas iepirkuma līguma slēgšanas tiesības.

	6.5.3. Uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta b) apakšpunktā noteiktās sankcijas.
	a) Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.

	CITAS PRASĪBAS

	6.6. Citas prasības
	Iesniedzamie dokumenti un vērtēšanas kārtība

	6.6.1. Ja Iepirkuma līguma izpildē Pretendents plāno iesaistīt Apakšuzņēmēju, Apakšuzņēmējs ir apliecinājis gatavību iesaistīties plānotā Iepirkuma līguma izpildē.

6.6.2. Ja apakšuzņēmēja sniedzamo pakalpojumu vērtība ir vismaz 10 000 EUR, uz apakšuzņēmēju attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli.


	a) Pretendents pieteikumā, kas izstrādāts atbilstoši Nolikuma 1. pielikuma veidnei, norāda visus Apakšuzņēmējus un katra Apakšuzņēmēja sniedzamo pakalpojumu vērtību EUR.

b) Apakšuzņēmēja apliecinājums, kas izstrādāts atbilstoši Nolikuma 6. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie Apakšuzņēmēja resursi.

	6.6.3. Ja Pretendents balstās uz citu personu tehniskajām un profesionālajām  iespējām, Pretendents apliecina, ka tā rīcībā būs attiecīgie resursi plānotā Iepirkuma līguma izpildē.

6.6.4. Uz personu, uz kuras tehniskajām un profesionālajām  iespējām Pretendents balstās, attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli.
	a) Pretendents pieteikumā, kas izstrādāts atbilstoši Nolikuma 1. pielikuma veidnei, norāda visas personas, uz kuru tehniskajām un profesionālajām  iespējām Pretendents balstās;

b) Personas, uz kuras tehniskajām un profesionālajām  iespējām Pretendents balstās, apliecinājums, kas izstrādāts atbilstoši Nolikuma 6. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie resursi.

	6.6.5. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
6.6.6. Uz katru no piegādātāju apvienības dalībniekiem vai personālsabiedrības biedriem attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas vai 08.04.2022. Padomes Regulas (ES) 2022/576 5.k panta 1.punktā noteiktās sankcijas.

	Piedāvājumā iekļauj dokumentu, apliecinot, ka visu iepirkuma līguma izpildes laiku piegādātāju apvienības vai personālsabiedrības rīcībā būs iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).

	6.6.7.  Pretendents var iesniegt EVIPD kā sākotnējo pierādījumu atbilstībai Nolikuma noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.

	a) EVIPD Pretendents iesniedz par katru piegādātāju apvienības vai personālsabiedrības dalībnieku vai biedru, kā arī par katru norādīto Apakšuzņēmēju, kura sniedzamo pakalpojumu vērtība ir vismaz 10 000 EUR. Pretendents un katrs piegādātāju apvienības vai personālsabiedrības dalībnieks vai biedrs, kā arī Apakšuzņēmējs, kura sniedzamo pakalpojumu vērtība ir vismaz 10 000 EUR, aizpilda visas EVIPD sadaļas.

b) Pretendents var iesniegt Pasūtītājam EVIPD, kas iesniegts citā iepirkuma procedūrā, ja apliecina, ka tajā iekļautā informācija ir pareiza.


7. PRETENDENTU UN PIEDĀVĀJUMU IZVĒRTĒŠAS KĀRTĪBA
7.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.

7.2. Piedāvājumu noformējuma pārbaude
7.2.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
7.2.2. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.

7.2.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
7.2.4. Komisija noraida Pretendenta piedāvājumu, ja:
7.2.4.1.iesniegtais piedāvājums ir bojāts vai nav atverams;

7.2.4.2. konstatē Nolikuma 5.1.3. punktā noteikto gadījumu;

7.2.4.3. iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
7.3. Pretendentu atlase un piedāvājumu atbilstības pārbaude

7.3.1. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta atbilstību Nolikuma 6.1. – 6.3. punktā noteiktajām prasībām un piedāvājuma atbilstību Nolikuma 6.4. punktā noteiktajām tehniskā piedāvājuma prasībām. 
7.3.2. Pretendenta neatbilstība Nolikuma 6.1. – 6.3. punktā noteiktajām prasībām vai piedāvājuma neatbilstība Nolikuma 6.4. punktā noteiktajām prasībām, vai Nolikumā noteiktās informācijas nesniegšana ir pamats Pretendenta piedāvājuma noraidīšanai.

7.4. Pretendenta, kuram būtu piešķiramas Iepirkuma līguma slēgšanas tiesības, noteikšana

7.4.1. Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka katrā Konkursa daļā atsevišķi,  ņemot vērā piedāvāto atlaidi no mazumtirdzniecības cenas un mazumtirdzniecības veikalu skaitu katrā iepirkuma daļā atsevišķi.  Punkti tiek aprēķināti un piešķirti atbilstoši noteiktajiem vērtēšanas kritērijiem un vērtēšanas kārtībai:

	Vērtēšanas kritērijs
	Maksimālais punktu skaits
	Punktu piešķiršanas apraksts

	Patstāvīgās klienta atlaides lielums no piedāvātās preces pamata cenas (atlaide no mazumtirdzniecībā piedāvātās preces “plaukta cenas”) – P1
	40
	1%= 0,4 punkti

100%=40 punkti

	Mazumtirdzniecības veikalu skaits – P2
	60
	Tehniskajam piedāvājumam (Pielikums Nr.4) ar vislielāko izdevīguma punktu skaitu tiks piešķirti 60 punkti. Pārējo pretendentu tehniskajiem piedāvājumiem punkti tiks aprēķināti šādi:
 Punktu skaits

=60 x (izvērtējamā tehniskā piedāvājuma izdevīguma punktu summa / labākā tehniskā piedāvājuma izdevīguma punktu summa).

	KOPĀ
	100


7.4.1.1. Saimnieciski visizdevīgāko piedāvājumu katrā iepirkuma daļā nosaka, aprēķinot punktus, kurus veido piedāvājumu vērtēšana kritēriju novērtējumu kopsumma;

7.4.1.2. Aprēķinot katram Pretendentam piešķirto punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata;
7.4.1.3. Katra Pretendenta kopējo iegūto punktu skaitu aprēķina, summējot piedāvājumam piešķirtos punktus visos piedāvājumu vērtēšanas kritērijos;

7.4.1.4. Katrs Komisijas loceklis novērtē katru no atbilstošajiem piedāvājumiem saskaņā ar minētajiem kritērijiem. Komisijas locekļiem ir tiesības sagatavot vienotu piedāvājumu vērtēšanas veidlapu;

7.4.1.5. Kopējos katra Pretendenta novērtējuma punktus Komisija aprēķina, summējot katra Komisijas locekļa individuālā vērtējumā iegūtos punktus par katru kritēriju atsevišķi. 
7.4.2. Divu vai vairāku līdzvērtīgu saimnieciski visizdevīgāko piedāvājumu ar vienādu kopējo punktu skaitu gadījumā, tiesības slēgt Iepirkuma līgumu tiks piešķirtas tam Pretendentam, kurš procentuāli piedāvā lielāku preču dažādību  (kritērijs P2). Ja  pretendenti iegūs vienādu novērtējumu, tad tiesības slēgt Iepirkuma līgumu tiks piešķirtas tam Pretendentam, kurš piedāvās lielāko atlaidi no preces mazumtirdzniecības cenas. Ja arī piedāvātā atlaide no preces mazumtirdzniecības cenas būs vienāda, tad pretendenti tiks uzaicināti uz izlozi, par tās norises vietu un veidu paziņojot atsevišķā uzaicinājumā uz pieteikumā norādītajām elektronisko pastu adresēm.
7.4.3. Ja Nolikuma 7.4.1. punktā noteiktajā kārtībā sākotnēji iespējamās Iepirkuma līguma slēgšanas tiesības nepiešķir, iespējamās Iepirkuma līguma slēgšanas tiesības Komisija piešķir Pretendentam, kurš iesniedzis nākamo saimnieciski visizdevīgāko piedāvājumu atbilstoši Nolikuma 4. punkta noteikumiem.

7.5. Pretendentu izslēgšanas iemeslu pārbaude 

Komisija veic Pretendentu izslēgšanas iemeslu pārbaudi Nolikuma 6.6. punktā noteiktajā kārtībā attiecībā uz Pretendentu, kuram būtu piešķiramas Iepirkuma līguma slēgšanas tiesības.
8. Lēmuma pieņemšana par IEPIRKUMA LĪGUMA slēgšanas tiesību piešķiršanu

8.1. Komisija lemj par Iepirkuma līguma slēgšanas tiesību piešķiršanu Pretendentam, kuram atbilstoši Komisijas lēmumam būtu piešķiramas Iepirkuma līguma slēgšanas tiesības (Nolikuma 7.5. punkts) un uz kuru neattiecas Nolikuma 6.6. punktā noteiktie pretendentu izslēgšanas iemesli.
8.2. Ja izraudzītais Pretendents atsakās slēgt Iepirkuma līgumu ar Pasūtītāju, Komisija var lemt par Iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, pirms tam izvērtējot, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt Iepirkuma līgumu, vai pārtraukt Iepirkumu, neizvēloties nevienu piedāvājumu.
8.3. Par atteikšanos slēgt Iepirkuma līgumu ar Pasūtītāju uzskatāmi šādi gadījumi:

8.3.1. Pretendents rakstiski paziņo Komisijai par iesniegtā piedāvājuma atsaukšanu pilnībā;

8.3.2. Pretendents neatsūta Pasūtītājam ar drošu elektronisko parakstu (ar laika zīmogu), no savas puses, parakstītu Iepirkuma līgumu. Šādā gadījumā Pasūtītāja parakstītais Iepirkuma līguma nestājas spēkā;
8.3.3. Pretendents neiesniedz Nolikuma 11.2.4. punktā noteikto reģistrāciju apliecinošu dokumentu vai sadarbības līguma kopiju Pasūtītāja notiktajā termiņā.

8.4. Pasūtītājs triju darbdienu laikā pēc Nolikuma 8.1. punktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Iepirkuma līguma slēgšanu, nosūtot informāciju elektroniski, izmantojot drošu elektronisko parakstu, uz  Pretendenta pieteikumā norādīto elektroniskā pasta adresi.

9. IEPIRKUMA LĪGUMS
9.1. Iepirkuma līgums (5. pielikums) nosaka Preces piegādes un pakalpojumu sniegšanas kārtību un tiesiskās attiecības starp Pasūtītāju un Pretendentu (Pārdevēju).

9.2. Pasūtītājs savā pircēja profilā EIS publicē noslēgto Iepirkuma līgumu un tā grozījumus PIL noteiktajā apjomā.
9.3. Pretendenta finanšu piedāvājumā norādītās cenas Iepirkuma līguma noslēgšanas gadījumā ir līgumcenas.
10. Komisijas tiesības un pienākumi

10.1. Komisijai ir tiesības:

10.1.1. jebkurā Konkursa stadijā izslēgt Pretendentu no turpmākās dalības Konkursā un noraidīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
10.1.2. piedāvājumu noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;

10.1.3. pieprasīt, lai Pretendents  precizē informāciju par savu piedāvājumu, ja tas nepieciešams piedāvājumu noformējuma pārbaudei, Pretendentu atlasei, piedāvājumu atbilstības pārbaudei vai piedāvājumu vērtēšanai;

10.1.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;

10.1.5. piešķirt Iepirkuma līguma slēgšanas tiesības, izbeigt vai pārtraukt Konkursu, neizvēloties nevienu piedāvājumu.
10.2. Komisijai ir pienākumi:
10.2.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
10.2.2. pēc ieinteresētā piegādātāja pieprasījuma sniegt papildu informāciju par Nolikumu;
10.2.3. vērtēt Pretendentus un to iesniegtos piedāvājums saskaņā ar PIL un Nolikumu;
10.2.4. piedāvājumu vērtēšanas laikā līdz Konkursa rezultātu paziņošanai nesniegt informāciju par vērtēšanas procesu.
11. Pretendenta tiesības un pienākumi

11.1. Pretendentam ir tiesības:

11.1.1. līdz piedāvājumu iesniegšanas termiņa beigām grozīt vai jebkurā Konkursa stadijā atsaukt iesniegto piedāvājumu pilnībā, rakstiski par to paziņojot Komisijai. 
11.1.2. pieprasīt papildu informāciju par Nolikumu atbilstoši Nolikuma 3.3. un 3.4. punkta noteikumiem;     
11.1.3. sekot līdzi piedāvājumu atvēršanas procesam EIS sadaļā “Atvēršana”;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     

11.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem. 

11.2. Pretendentam ir pienākumi:

11.2.1. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienotās veidnes (pieteikums, tehniskais piedāvājums, finanšu piedāvājums). Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
11.2.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;

11.2.3. Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
11.2.4. ja Pretendents ir piegādātāju apvienība un tai piešķirtas Iepirkuma līguma slēgšanas tiesības, pirms Iepirkuma līguma slēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu;
11.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;
11.2.6. pastāvīgi sekot EIS publicētajai informācijai par Konkursu.

12. FIZISKO PERSONU DATU APSTRĀDES NOTEIKUMI

12.1. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.

12.2. Personas datu apstrādes pamatojums – Konkursa organizēšana un Iepirkuma līguma noslēgšana tās ietvaros un izpilde, GDPR 6. panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu datus apstrādās, lai nodrošinātu Iepirkuma norisi, Pretendentu un to piedāvājumu izvērtēšanu, Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem. 

12.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Iepirkuma līguma izpildē, ja ar Pretendentu noslēgs Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.

12.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Iepirkuma līguma izpildē, ja ar Pretendentu noslēgs Iepirkuma līgumu, informēšanu par paredzēto personu datu apstrādi.

12.5. Papildu informācija par personas datu apstrādi norādīta LVM Privātuma politikā, kas pieejama LVM tīmekļvietnē (https://www.lvm.lv/privatuma-politika).

12.6. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.

13. PASŪTĪTĀJA IEPIRKUMU ĒTIKAS PRINCIPI

13.1. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.

13.2. Pasūtītājs tā iepirkumus organizē nodrošinot publisko iepirkumu norises atklātumu, piegādātāju brīvu un vienlīdzīgu konkurenci un LVM finanšu līdzekļu efektīvu izmantošanu.

13.3. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām darbībām. Vienīgie potenciālās sadarbības noteikumi un kārtība iepirkumā starp Pasūtītāju un piegādātājiem, kā arī kārtībā kādā risināmi jautājumi par piegādātāja dalību iepirkumā ir noteikti attiecīgā iepirkuma dokumentācijā un publisko iepirkumus reglamentējošajos normatīvajos aktos. 

13.4. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Konkursa norises laikā, gan Iepirkuma līguma izpildes laikā. Piedaloties Konkursā, Pretendents apzinās, ka jebkura tā rīcība, tajā skaitā, saziņa ar LVM darbiniekiem var tik pakļauta tās tiesiskuma novērtējumam.

13.5. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus. 

14. Pielikumi
1. pielikums – Pieteikuma veidne;

2. pielikums – Tehniskā specifikācija;
2.1. pielikums – 1.iepirkuma daļas karte;

2.2. pielikums – 2.iepirkuma daļas karte.
3. pielikums – Tehniskā piedāvājuma veidne;  

4. pielikums – Vērtēšanas kritērija Nr.3 veidne;

5. pielikums – Iepirkuma līguma projekts; 

6. pielikums – Apakšuzņēmēja apliecinājuma veidne.


